Diari Oficial de la Generalitat Valenciana


Sumari del DOGV 5178, del 17-01-2006 (2005/14651)

RESOLUCIÓ de 16 de desembre de 2005, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 907 m² de superfície, situada al carrer Alçamora d'Alcoi (Alacant) i de l'edifici construït, realitzada per l'ajuntament del dit municipi per a regularitzar la situació patrimonial de l'immoble on es troba ubicada actualment l'Escola d'Arts i Superior de Disseny d'Alcoi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14826


Data del document
:   16-12-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alcoi
    * transmissió de la propietat
    * cultura regional
    * propietat immobiliària

RESOLUCIÓ de 16 de desembre de 2005, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 907 m² de superfície, situada al carrer Alçamora d'Alcoi (Alacant) i de l'edifici construït, realitzada per l'ajuntament del dit municipi per a regularitzar la situació patrimonial de l'immoble on es troba ubicada actualment l'Escola d'Arts i Superior de Disseny d'Alcoi. [2005/14490]  
L'Ajuntament d'Alcoi, en sessió plenària realitzada el dia 21 de juny de 1990, va acordar la cessió gratuïta a la Generalitat Valenciana del solar de la seua propietat, de 907 m² de superfície en el qual es troba construït un edifici de dues plantes, de 713 m² cada una, que confronta: est i nord, amb terrenys cedits per l'Ajuntament d'Alcoi a l'Estat en el camí Cervantes, i oest i sud, amb Canino Fàbrica Pla.  
A proposta de la Conselleria de Cultura, Educació i Esport, de data 16 d'agost de 2005, es van iniciar els tràmits legals oportuns per a l'acceptació de la cessió.   
La cessió es realitza amb la finalitat de destinar la parcel·la a la construcció d'un centre de formació professional, amb subjecció al que disposa l'article 111.1 del Reglament de Béns de les Entitats Locals.  
Consta en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals, i que, segons indica la Conselleria de Cultura, Educació i Esport, en l'immoble actualment s'ubica l'Escola d'Arts i Superior de Disseny.  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte el servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta realitzada per l'Ajuntament d'Alcoi del solar de 907 m² de superfície en el qual es troba construït un edifici de dues plantes, de 713 m² cada una, situat al c/Alçamora, 1, de la dita població, que confronta: est i nord, amb terrenys cedits per l'Ajuntament d'Alcoi a l'Estat en el camí Cervantes, i oest i sud, amb Canino Fàbrica Pla.  
Consta inscrit en el Registre de la Propietat d'Alcoi al tomo 371, libre 155, foli 43, finca 4747, inscripció 1ª.  
Referència cadastral: 3484409DY3120C2069UA.  
L'immoble s'accepta lliure de càrregues i gravàmens i al corrent de qualsevol despesa i import.  
Segon  
La cessió gratuïta realitzada per l'Ajuntament d'Alcoi, s'efectua amb la condició de destinar el'immoble cedit a la construcció d'un centre d'educació i amb subjecció al que disposa l'article 111.1 del Reglament de Béns de les Entitats Locals.  
Tercer  
La parcel·la acceptada, s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte el servici públic educatiu i adscrit a la Conselleria de Cultura, Educació i Esport a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat Valenciana en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 16 de desembre de 2005.. El conseller d'Economia, Hisenda i Ocupació: Gerardo Camps Devesa